Dire Straits

Dire Straits – britų roko grupė, susikūrusi 1977 m., kuriai atstovavo vadovas Mark Knopfler (gitara ir vokalas), jo brolis David Knopfler (gitara), John Illsley (bosinė gitara), Pick Withers (mušamieji), ir vadybininkas Ed Bicknell. Nors ši grupė susikūrė kaip tik tuo metu, kai viešpatavo pankrokas, Dire Straits veikė neperžengdami klasikinio roko ribų, nors ir neapsiėjo be rėžiančių garsų, kad atkreiptų dėmesį į tuos, kuriems įkyrėjo 1970-ųjų roko perprodukcija.

Jų žinomiausios dainos: „Sultans of Swing“, „Romeo and Juliet“, „Money for Nothing“, „Tunnel of Love“, „Walk of Life“, „So Far Away“, „Skateaway“ and „Brothers in Arms“.

Istorija 
Grupę įkūrė broliai Knopfler`iai 1977. Pirmasis albumas „Dire Straits“ didelio pasisekimo neturėjo, tačiau po penkių mėnesių buvo išleistas singlas „Sultans Of Swing“, kuris pateko į populiariausiųjų topus JAV bei Didžiojoje Britanijoje. Singlas išpopuliarino Dire Straits pirmąjį albumą. Grupė, kuri iki šiol grojo klubuose ir pub`uose pasirašė sutartį su muzikos įrašų kompanija „Polygramm“. Kitas albumas „Communiqué“ nesusilaukė didelio pasisekimo, nes didžioji dalis dainų buvo ne Marko, o jo brolio Davido kūriniai. Kito albumo „Making Movies“ metu David`as paliko grupę ir pradėjo solinę karjerą. Naujajame albume sukurtos dainos pasižymėjo ilgomis instrumentų improvizacijomis – „Private Investigations“, „Telegraph Road“ ar „Tunnel Of Love“. 1985-aisiais Dire straits išleidžia naują albumą „Brothers In Arms“, kuris iki šios dienos parduotas daugiau nei 35-ių milijonų egzempliorių tiražu. Visų pirma, tokio populiarumo šis albumas susilaukė dėl nepakartojamų kompozicijų „Money For Nothing“ ir „Brothers In Arms“. Hitas „Money For Nothing“ 1986 metų „MTV Music Awards“ festivalyje nugalėjo, kaip geriausio vaizdo klipo autoriai. Su albumu „Money For Nothing“ pasirodė tokios dainos, kaip: „Where Do You Thing You're Going“, „Down The Water Line“ ar radio stočių pamėgta „Walk Of Life“. Grupė dar 1991-aisiais išleidžia albumą „On Every Street“, kurio titulinis singlas – „Calling Elvis“. Praktiškai čia ir nutrūksta grupės muzikinė karjera. Tačiau Dire Straits, paliko neišdildomą įspūdį roko istorijoje.

Dire Straits nariai 
 Mark Knopfler – vokalas, gitara (1977-1995)
 John Illsley – bosinė gitara, vokalų palaikymas (1977-1995)
 Alan Clark – klavišiniai (1980-1995)
 Guy Fletcher – klavišiniai, vokalų palaikymas (1984-1995)

Buvę nariai 
 David Knopfler – gitara, klavišiniai ir vokalų palaikymas (1977-1980)
 Pick Withers – mušamieji, įvairūs mušamieji (1977-1982)
 Hal Lindes – gitara, vokalų palaikymas (1980-1985)
 Terry Williams – mušamieji, įvairūs mušamieji (1982-1988)
 Jack Sonni – gitara (1985-1987)

Diskografija

Pagrindiniai albumai 
 1978 Dire Straits
 1979 Communiqué
 1980 Making Movies
 1982 Love Over Gold
 1983 ExtendedancEPlay
 1985 Brothers in Arms
 1991 On Every Street

„Gyvi“ albumai 
 1984 Alchemy (gyvai Londone)
 1993 On The Night
 1995 Live at the BBC

Rinkiniai 
 1988 Money for Nothing
 1998 Sultans of Swing: The Very Best of Dire Straits (taip pat ir DVD)
 2005 The Best of Dire Straits & Mark Knopfler: Private Investigations

Geriausi singlai 
 „Sultans of Swing“ (1979) #8 DB; #4 JAV
 „Lady Writer“ (1979) #51 DB
 „Romeo and Juliet“ (1981) #8 DB
 „Skateaway“ (1981) #37 DB
 „Private Investigations“ (1982) #2DB
 „Twisting by the Pool“ (1983) #14 DB
 „So Far Away“ (1985) #20 DB; #19 JAV
 „Money for Nothing“ (1985) #1 DB; #1 (3 savaitės) JAV
 „Brothers in Arms“ (1985) #16 DB
 „Walk of Life“ (1986) #2 DB; #7 JAV
 „Your Latest Trick“ (1986) #26 DB
 „Calling Elvis“ (1991) #21 DB
 „Encores EP“ (1993) #31 DB

Anglijos roko atlikėjai